En o censo de población de 1989 os ucraineses yeran 37.419.000, os rusos 11.356.000, os moldavos y rumans 460.000, os belarrusos 440.000, os bulgaros 234.000, os polacos 219.000, os hongaros 163.000, os griegos 99.000, os tartres no crimeus 87.000, os armenios 54.000, os chitans cingaros 48.000 y os tartres crimeus 47.000 (pero dende 1994 se calcula que en son uns 250.000). A deseparación entre ucraineses y os rusos (a minoría prencipal) ye menos clara en Ucraína oriental, on ye mayor o porcentache d'a minoría rusa y on a identidat ucrainesa no ye una cosa tan conscient como en Ucraína occidental. Cal parar cuenta que en Ucraína consideran a los rusins o rutens como ucraineses, y as estimacions dicen que bi ha en o país arredol d'un 1% de población rutena.